Μάρκος Ιούνιος Σιλανός Τορκουάτος (ύπατος το 19)

Ο Μάρκος Ιούνιος Σιλανός Τορκουάτος, λατιν.: Marcus Junius Silanus Torquatus ήταν Ρωμαίος συγκλητικός. Έγινε ύπατος το 19, με συνάδελφό του τον Λεύκιο Νορβανό Βάλβο. Attilio Degrassi, I fasti consolari dell'Impero Romano dal 30 avanti Cristo al 613 dopo Cristo (Rome, 1952), p. 8 Tο όνομά του torquatus σημαίνει "στολισμένος με αλυσίδα λαιμού ή κολάρο".

 Βιογραφία 
Ο Μ. Ι. Σιλανός Τορκουάτος ήταν απόγονος του ευγενικού ρωμαϊκού γένους των Ιουνίων Σιλανών. Ο παππούς του ήταν ο Mάρκος Ιούνιος Σιλανός, συνύπατος με τον Αυτοκράτορα Οκταβιανό Αύγουστο το 25 π.Χ. Ο Σιλανός Tορκουάτος νυμφεύτηκε την Αιμιλία Λεπίδα, κόρη της Ιουλίας της Νεότερης, εγγονής του Αυγούστου.Oxford Classical Dictionary, 2nd Ed. (1970).Realencyclopädie der Classischen Altertumswissenschaft.

Ύπατος για ολόκληρο το έτος 19 μ.Χ., αυτός και ο συνάδελφός του Λ. Νορβανός έφεραν στο προσκήνιο τον νόμο lex Junia - Norbana, ο οποίος εμπόδιζε τους σκλάβους που απελευθερώνοντο από τους πραίτορες να γίνονται Ρωμαίοι πολίτες και απέκλειε τους απογόνους τους από την κληρονομιά. Οι απελεύθεροι βάσει αυτού του νόμου έμειναν γνωστοί ως Latini Juniani.

Από το 32 μ.Χ. έως το 38, ο Σ. Τορκουάτος ήταν διοικητής της Αφρικής.Ronald Syme, "The Early Tiberian Consuls", Historia: Zeitschrift für Alte Geschichte, 30 (1981), pp. 196f.

 Οικογένεια 
Ο Σιλανός Τορκουάτος και η Αιμιλία Λεπίδα, κόρη του Λεύκιου Αιμίλιου Παύλου υπάτου το έτος 1, είχαν πέντε παιδιά, τα οποία υπέφεραν ως αποτέλεσμα της σύνδεσής τους με την Αυτοκρατορική οικογένεια.Syme, The Augustan Aristocracy (Oxford: Clarendon Press, 1986), pp. 188, 192

 Μάρκος Ιούνιος Σιλανός 14-54, ύπατος το 46, δολοφονήθηκε για να εξασφαλιστεί τη διαδοχή στον Nέρωνα και για να τον εμποδιστεί να εκδικηθεί τον τέλος του αδελφού του Λεύκιου Ι. Σ. Τ.
 Λεύκιος Ιούνιος Σιλανός Τορκουάτος, όταν ορφάνευσε ανατράφηκε από τη θεία του Ιουν. Λεπίδα.
 Ιουνία Καλβίνα απεβ. μετά το 79, παντρεύτηκε τον Λεύκιο Βιτέλλιο αδελφό του Βιτέλιου μετέπειτα Αυτοκράτορα. Κατηγορούμενη για αιμομιξία με τον μικρότερο αδελφό της, εξορίστηκε από τον Κλαύδιο, ανακλήθηκε όμως δέκα χρόνια αργότερα από τον Νέρωνα.
 Δέκιμος Ιούνιος Σιλανός Τορκουάτος απεβ. 64, ύπατος το 53, που αναγκάστηκε από τον Νέρωνα να αυτοκτονήσει, όταν κατηγορήθηκε ότι καυχήθηκε για την καταγωγή του από τον Οκταβιανό Αύγουστο.
 Λεύκιος Ιούνιος Σιλανός Τορκουάτος απεβ. 49, πραίτωρ το 48, είχε μνηστευθεί με την Κλ. Οκταβία, κόρη του Κλαύδιου. Όμως η Ιουλ. Αγριππίνα διέδωσε τη φήμη ότι είχε διαπράξει αιμομιξία με την αδελφή του Ιουνία Καλβίνα, με αποτέλεσμα να αποβληθεί από τη Σύγκλητο και να στερηθεί από το αξίωμά του. Αυτοκτόνησε την ημέρα που ο Κλαύδιος νυμφεύτηκε την Ιουλ. Αγριππίνα.
 Ιουνία Λεπίδα, παντρεύτηκε τον Γάιο Κάσσιο Λονγίνο. Ανέθρεψε τον ανιψιό της Λεύκιο Ιούνιο Σιλανό Τορκουάτο τον Νεότερο (50-66), μετά τη δολοφονία του πατέρα του Μάρκου.Barrett, Anthony, Caligula: The Corruption of Power (Touchstone, 1989), p.viii-ix.
 Κασσία Λογγίνα, παντρεύτηκε τον Γναίο Δομίτιο Κόρβουλο στρατηγό. Η αδελφή του Μιλωνία Καισωνία παντρεύτηκε τον Καλιγούλα Ρωμαίο Αυτοκράτορα.
 Δομιτία Λογγίνα, παντρεύτηκε τον Δομιτιανό Ρωμαίο Αυτοκράτορα.
 Ιουνία Σιλανή απεβ. το 59 στην εξορία, μετά από διαμάχη με την Αγριππίνα.Gemäß R. Hanslik, Iunius 27. I. Silana, in: Der Kleine Pauly, Bd. 2 (1967), Sp. 1561.

 Δείτε επίσης 
 γένος Ιουνίων

 Βιβλιογραφικές αναφορές 

Κατηγορία:Ρωμαίοι ύπατοι του 1ου αιώνα